ภูมิคุ้มกันภัยยุค 4.0 รู้ทันแก๊งสกิมเมอร์
กองกำกับการสืบสวนตำรวจ ภูธรจังหวัดกระบี่ เผยวิธีป้องกันภัยจาก แก๊งสกิมเมอร์ ที่ออกอาละวาดตามแหล่งท่องเที่ยว ก๊อบปี้ข้อมูลบัตรเอทีเอ็มไปกดเงิน มีผู้ตกเป็นเหยื่อหลายรายทั้ง คนไทย และ ชาวต่างชาติ สิ่งสำคัญคือต้องสังเกตที่ตู้เอทีเอ็มให้ถี่ถ้วนก่อนสอดบัตรกดเงิน,พ.ต.อ.พิษณุ พ่วงพร้อม ผู้กำกับการสืบสวนตำรวจภูธรจังหวัดกระบี่ บอกว่า แก๊งสกิมเมอร์ที่เคยติดตามจับกุมได้ชนิดคาหนังคาเขาในแหล่งท่องเที่ยวพื้นที่จังหวัดกระบี่ ล้วนเป็นคนต่างชาติ,ผู้ต้องหามีทั้งแก๊งชาวฝรั่งเศส ตุรกี ยูเครน มาเลเซีย ส่วนคนไทยเข้าไปเกี่ยวข้องร่วมขบวนการด้วยมักอยู่ในสถานภาพคู่รัก,จุดประสงค์ คนร้าย ก็ใช้ คนไทยเป็นที่อำพรางตัว เพื่อทำให้ตำรวจไม่สงสัย,คนไทยจะรู้เห็นเป็นใจหรือไม่? อยู่ที่ความผิดที่ปรากฏ บางรายที่จับได้เพราะมีหลักฐานชัดเจน นำบัตรเอทีเอ็มปลอมไปกดเงิน,พบด้วยว่า บางคนก็ร่วมมือให้เช่ารถบ้าง หรือเป็นคนขับรถพาตระเวนดูลาดเลา,ผู้กำกับสืบฯเมืองกระบี่ แฉขบวนการโจรสกิมเมอร์ต่อไปอีกว่า พวกนี้จะมาลงพื้นที่กระทำความผิดในประเทศไทยอยู่ 2 อย่างด้วยกัน,อย่างแรกใช้วิธีก๊อบปี้ข้อมูลบัตรเครดิตจากยุโรปเรียบร้อยมาแล้วก่อนนำมากดเงินในไทย ความเสียหายที่เกิดขึ้นไม่ได้อยู่ที่เมืองไทย เหยื่ออาศัยในยุโรปโดนลักเงินไปอย่างที่ไม่รู้ตัว แต่ก็ยังโชคดีที่ธนาคารรับผิดชอบชดใช้ความเสียหายให้,แก๊งคนร้ายที่ถูกจับกุมจากการตรวจสอบข้อมูลพบว่า ลอกข้อมูลบัตรเครดิตทั้งธนาคารในยุโรปและอเมริกา นำไปก่อเหตุสร้างความเสียหายมูลค่ารวมหลายล้านบาท,อย่างที่สองวางแผนล่วงหน้ามาลอกข้อมูลในไทย ใช้วิธีนำอุปกรณ์เครื่องสกิมเมอร์ดอดไปติดตั้งที่ตู้เอทีเอ็ม พร้อมกับแอบติดตั้งกล้องกระดุมซ่อนเอาไว้,คนร้ายจะซุ่มดูอยู่ในรถยนต์ไม่ห่างจากตู้ เพื่อจดข้อมูลและเวลาที่เหยื่อกดเงินที่ตู้ พร้อมกับดูรหัสเอทีเอ็มจากกล้องที่ซ่อนไว้ด้านบน,พอได้ข้อมูลบัตรที่บันทึกไว้ในเครื่องสกิมเมอร์ และรหัสบัตรทั้งสองอย่างแล้ว จากนั้นก็ใช้เครื่องโหลดข้อมูลถ่ายข้อมูลไปลงในบัตรปลอม หรือเรียกกันว่า บัตรขาว,เมื่อได้มาแล้วพวกมันจะรีบนำไปตระเวนกดเงินตามตู้เอทีเอ็มหลายจุดทันที ความเสียหายขึ้นอยู่กับเงินในบัญชีของเจ้าของบัตร ถ้ามีเงินมากก็โดนมาก ถ้ามีเงินน้อยก็โดนน้อย,โจร เข้ามาขโมยข้อมูลบัตรเครดิตและบัตรเอทีเอ็มในแหล่งท่องเที่ยวไทยมักเป็นชาวมาเลเซีย จากการขยายผลพบว่า แก๊ง,โจรไฮเทคนำบัตรก๊อบปี้บินออกนอกไปกดเงินที่มาเลเซีย สิงคโปร์ ฮ่องกง อีกด้วย,ประเด็นสำคัญนอกจากนี้พบด้วยว่า การทำงานของโจรสกิมเมอร์กลุ่มต่างๆก็ไม่เหมือนกัน อาทิ แก๊งชาวยูเครนที่ถูกจับได้ แผนประทุษกรรมคนร้ายทำเองทั้งหมด นับตั้งแต่การซ่อนกล้อง ติดเครื่องสกิมเมอร์ ดูข้อมูล กดเงิน อาจเป็นเพราะไม่ต้องการให้ข้อมูลรั่วไหล เลยลงมือทำกันเองตั้งแต่ต้นจนจบ,แหล่งเป้าหมายของคนร้ายมักเป็นแหล่งท่องเที่ยวสำคัญที่มีชาวต่างชาติจำนวนมาก ได้แก่ จ.กระบี่ จ.ภูเก็ต ที่พัทยา จ.ชลบุรี ที่หาดใหญ่ จ.สงขลา เป็นต้น,และน่าสนใจว่าคนไทย หลายคนก็ตกเป็นเหยื่อแก๊งสกิมเมอร์ด้วยเช่นกัน,การสอบสวนขยายผลหาที่มาของแหล่งอุปกรณ์ที่เอามาใช้ก่อเหตุมักไม่ค่อยราบรื่นนัก เพราะผู้ต้องหาเป็นต่างด้าว พอจับกุมได้เจ้าเล่ห์ไม่ขอให้การชั้นสอบสวน รวมทั้งไม่ยอมปริปากพูดคุยกับเจ้าหน้าที่ตำรวจแต่อย่างใด พ.ต.อ.พิษณุ ว่า,ถึงตรงนี้ให้รู้ไว้อีกว่าแก๊งปลอมบัตรเครดิต กับ แก๊งสกิมเมอร์ ต่างกันตรงที่แก๊งปลอมบัตรเครดิตมักจะนำบัตรเหยื่อไปรูดซื้อสินค้า แต่แก๊งสกิมเมอร์จะลอกข้อมูลเพื่อนำไปกดเงินสดที่ตู้เอทีเอ็ม,ภัย ยุคดิจิทัลวิธีป้องกันไม่ให้ตกเป็นเหยื่อโจรไฮเทคถูกก๊อบปี้บัตรไปใช้นั้นไม่ยาก?,ขั้นแรกก่อนสอดบัตรเข้าตู้เอทีเอ็มต้องดูความแข็งแรงบริเวณช่องสอดบัตรว่ามีลักษณะไม่แน่นหรือมีการนำอุปกรณ์อะไรมาติดไว้บริเวณที่เสียบบัตรยื่นออกมาดูเหมือนไม่ใช่เนื้อเดียวกันกับตู้หรือไม่,ถ้าพบสันนิษฐานได้ว่า น่าจะเป็นเครื่องสกิมเมอร์ที่คนร้ายแอบนำไปครอบไว้ตรงที่สอดบัตร เพื่อลอกข้อมูลอิเล็กทรอนิกส์,แม้สังเกตด้วยตาเปล่าให้ดีๆก็เห็นพิรุธ ยิ่งถ้าลองจับหรือรูดดูรู้เลยทันทีว่า มีเครื่องบางอย่างสวมไว้ที่ช่องเสียบบัตร,เครื่องสกิมเมอร์ คนร้ายใช้เวลาไปติดตั้งเพียงแค่แป๊บเดียวเท่านั้น,ส่วน กล้องอุปกรณ์อีกอย่างที่คนร้ายขาดไม่ได้ ลองสังเกตบริเวณตู้เอทีเอ็มต้องซ่อนกล้องกระดุมไว้จุดใดจุดหนึ่ง เท่าที่พบบ่อยมักซ่อนไว้บริเวณโลโก้ของธนาคาร,หากพบเห็นลักษณะดังกล่าวให้รีบแจ้งตำรวจทันที,ทว่าสุดท้ายแล้วการป้องกันที่ดีที่สุด ผู้ใช้บัตรเอทีเอ็มควรใช้แอปพลิเคชันเชื่อมกับโทรศัพท์มือถือ เมื่อมีผู้แอบกดเงินจะได้รู้ตัว ถ้าให้ดีควรลิงก์กับธนาคารไว้ด้วย ให้แบงก์คอยแจ้งข้อมูลทันทีเมื่อมีการกดเงิน,ทำอย่างนี้จะป้องกันได้อย่างดี ถึงเสียหายก็ไม่มาก และสามารถแจ้งระงับบัตรได้ทันท่วงที,อีกข้อมูลสำคัญที่พบช่วงเวลาที่คนร้ายลงมือส่วนใหญ่ก็เป็นตอนกลางวันแสกๆนี่แหละ อาศัยช่วงเวลาที่คนวุ่นวายขวักไขว่ ตอนโรงเรียนเลิก ตอนงานเลิก ทำให้การทำงานสะดวกเพราะสังเกตยาก,ส่วนช่วงเวลากลางคืนคนน้อยๆโจรมักจะไม่กล้าเพราะกลัวถูกจับได้ง่ายกว่ามาก,ผกก.สส.ภ.จ.กระบี่ ย้ำว่า การปราบปรามโจรสกิมเมอร์ที่แฝงตัวมาก่อเหตุในเมืองไทย ส่วนหนึ่งได้เบาะแสจากธนาคารเจ้าของบัตร เนื่องจากพบการกดเงินผิดปกติจึงส่งข้อมูลลับมาให้ รวมถึงกองสืบฯจังหวัดภูเก็ตจังหวัดชลบุรี และจังหวัดสงขลา ประสานข้อมูลมา,และชุดสืบสวนได้แกะรอยติดตามจับได้จนหมดเกลี้ยง,ช่วงหลังๆมานี้ อาชญากรรมโจรไฮเทคที่ว่ามานี้ซาลงไปมาก เพราะตำรวจกวดขันและคนเริ่มรู้ไหวตัวทัน กระนั้นในโลกยุคไซเบอร์ อะไรๆก็รวดเร็วฉับไว พึ่งพาเทคโนโลยีเป็นสำคัญ เชื่อว่าไม่ช้าก็เร็วพวกมันต้องหวนกลับมาหรือดัดแปลงวิธีใหม่ๆเอามาหากินอีกแน่นอน,ฉะนั้นสร้างเกราะป้องกันพวกโจรไว้ก่อนเป็นดีที่สุด.
กองกำกับการสืบสวนตำรวจ ภูธรจังหวัดกระบี่ เผยวิธีป้องกันภัยจาก แก๊งสกิมเมอร์ ที่ออกอาละวาดตามแหล่งท่องเที่ยว ก๊อบปี้ข้อมูลบัตรเอทีเอ็มไปกดเงิน มีผู้ตกเป็นเหยื่อหลายราย
แก๊งสกิมเมอร์,คนร้าย,วิธีป้องกันภัย,บัตรเอทีเอ็มหาย,บัตรกดเงิน,ชาวต่างชาติ,สกู๊ปหน้า1,ข่าวทั่วไป